
Es Selamu alejkum. Želio bih znati da li suprug svojoj ženi može dati razvod braka preko telefona ili putem sms – a ? 


* 
* 
* 
* 
* 
* 
* 

 
Može li se dati razvod braka preko telefona ili putem sms – a ?

Ve alejkumus selam…


Za TALAQ/Razvod braka potreban je i validan nijjet, dok je način davanja talaka, tj.razvoda braka manje bitan.


Iz mudrosti Allahove, u islamskom braku, razvodom raspolaže muškarac, ali i snosi odgovornost za svoje riječi i ponašanje, pogotovo kod razvoda braka. Sa razvodom se ne smije poigravati i preko priče o razvodu i prijetnjama istim ne mogu se ostvarivati neki dunjalučki ciljevi.


Dakle, kod razvoda braka bitan je nijjet, da se razvod želi. Manje je bitno da li se daje lično, “oči u oči”, ili putem savremene tehnike. Znači, ako daje putem maila ili SMSa, i slično, i zna se da iza toga stoji dotična osoba, takav talak je validan i priznaje se.


Ako se razvod braka daje na ovakav način, ali ne stoji dotična osoba iza toga, nego neko npr.zloupotrebljava njegov telefon ili kompjuter, onda takav razvod nije validan.


Također, nije validan ni razvod koji se daje putem savremenih tehničkih sredstava, ali iza toga ne stoji nijet razvoda, s tim što se ovo ne smije zloupotrebljavati i ne smije se s ovim igrati kako ne bi prešlo u normalu…


Allah Uzvišeni najbolje zna!


